ભૂજ-ભચાઉ હાઇવે પર નવા ગામના પા‌િટયા પાસે સામાજિક અગ્રણી અને સ્વામીનારાયણ સંપ્રદાયના મોભી વિશ્રામબાપાની કાર અને રાજસ્થાનની ટ્રક વચ્ચે જોરદાર ધડાકા સાથે અકસ્માત સર્જાતાં વિશ્રામબાપાનું ઘટનાસ્થળે જ મોત થયું હતું. જ્યારે ચાર કુટુંબીજનોને ઇજા પહોંચી હતી. ડીસા હાઇવે પર સરસ્વતી નદીના પુલ પાસે રોડ ક્રોસ કરી રહેલ દિનેશ ચમાર નામનો યુવાન એસટી બસની અડફેટે આવી જતાં તેનું મોત થયું હતું. આ ઉપરાંત અંબાજી-દાંતા માર્ગ પર પાંસા ગામના પા‌િટયા પાસે ઇન્ડિકા કાર ઝાડ સાથે અથડાતાં થયેલા અકસ્માતમાં પાલનપુરના વેપારી નરેશભાઇ અમૃતભાઇ પટેલનું મોત થયું હતું. જ્યારે અન્ય ત્રણને ઇજા પહોંચી હતી.